འདི་ལྟར་དགོངས་པ་ཞིག་གིས་དགེ་འདུན་ཆོས་འཕེལ་ལགས་ཀྱིས་དཔལ་ལེགས་ལྡན་ནག་པོའི་གླུའི་བསྟན་བཅོས་འདི་བོད་སྒྱུར་གནང་བ་ཡིན་མོད།གོང་ཞུས་ལྟར་རང་རེའི་བསོད་ནམས་ཆུང་བའམ་ཡང་ན་བོད་སྐྱོང་བསྟན་མའི་ཚོགས་ཀྱིས་ཧི་མ་ལ་ཡའི་རི་རྒྱུད་མཐོན་པོ་འདིའི་ནང་རོལ་དུ་ཕྱི་པའི་བསྟན་བཅོས་གྲགས་ཅན་འདི་ཡོང་གི་མ་བཅུག་པའང་ཡིན་སྲིད།འོན་ཏེ་དེང་སང་ཡེ་ཤེའི་དམ་པའི་གསུང་རབ་བོད་འགྱུར་བྱས་པས་མ་ཚད་སློབ་གཉེར་དང་ཉམས་སུ་ལེན་མཁན་མང་ལ།ཁ་ཆེའི་གསུང་རབ་ཀོ་རན་ཡང་བོད་གྱུར་བྱེད་བཞིན་ནམ་དུམ་བུ་རེ་ཡོད་ཚོད་ལ།ནང་པའི་ཆོས་ཀྱི་ཨ་མྱེས་ཡང་མྱེས་སམ་ནང་པའི་ཆོས་ཀྱི་ལྟ་སྤྱོད་དང་རིང་དུ་མ་སོང་བའི་ཧིན་དྷུའི་ཆོས་ལུགས་ཀྱི་ལྟ་གྲུབ་འདི་ལྟ་བུ་རང་རེའི་བོད་ལ་འགྱུར་ཡང་།ཕན་ལས་གནོད་མི་ཆེ་ཨང་སྙམ་མོད།འདི་ལྟར་བཤད་ཙམ་གྱིས་རྩོམ་ཡིག་འདི་དྲ་ངོས་སུ་སླེབས་མ་ཐག་དགག་སྒྲུབ་དང་དམོད་ཚིག་གི་ཆར་བ་འབབ་ངེས་མོད།མཁས་དབང་དགེ་འདུན་ཆོས་འཕེལ་ལགས་ཀྱིས་ཀྱང་།མདོར་ན་ད་ལྟའི་རྒྱ་གར་གྱི་མུ་སྟེགས་རྣམས་ལ།སངས་རྒྱས་དང་ནང་པ་ལ་དགྲར་བྱེད་པ་སུ་ཡང་མེད་ཀྱི།གཞན་དུ་ན།དྲི་མེད་འོད་ལས་གསུངས་པ་ལྟར།རིག་བྱེད་ཆོས་ནི་ཕུ་བོ་དང་།སངས་རྒྱས་ཀྱི་ཆོས་ནི་ནུ་བོར་བརྩི་ཞིང་ཕུ་ནུའི་ནང་འཁོན་ཕྲན་བུ་ཞིག་ཡོད་པ་ཡང་ཤད་ཀྱིས་སྦྱངས་ཏེ་ཁྱབ་འཇུགསངས་རྒྱས།ཞི་བ།ནག་པོ་སོགས་གྲལ་དུ་བསྒྲིགས་པའི་མདུན་ན།དོགས་པ་སོགས་ཅི་ཡང་མེད་པར་རྔ་ཟླུམ་འདྲ་བསྡུང་བརྡུང་སྟེ་ལེགས་སྦྱར་གྱི་བསྟོད་དབྱངས་སྣ་ཚོགས་གླུ་རུ་ལེན་ཞིང་དགའ་དགའ་ལྟར་ཡོད་པ་ཡིན་ནོ་ཞེས་ཤེས་པར་བྱའོ།།ཞེས་གསུངས་པ་ལྟར།རང་རེའི་བོད་མི་དོ་སྣང་ཅན་ཚོར་རྒྱུས་ཙམ་སྟོན་ཆེད་དུ་བསམ་ནས་ད་རུང་འཇིགས་པ་རིང་དི་བཏང་སྟེ་ཡི་གེར་གཏགས་ན།